קרב צסיס ביוני 1919 כאשר כוחות אסטוניה ולטביה ניצחו את הגרמנים היה אחד הקרבות המכריעים במלחמת העצמאות של לטביה.
ארמון סנט אנטון
ארמון סנט אנטון (במלטזית: Palazz ta' Sant' Anton; באנגלית: San Anton Palace) הוא ארמון מוקף גנים השוכן בעיר אטארד (Attard) במלטה, והמשמש, לצד ארמון הגראנד מאסטר בוולטה וארמון ורדאלה בגני בוסקט, כאחד משלושת מעונותיו הרשמיים של נשיא מלטה.
היסטוריה.
הארמון הוקם על ידי הגראנד מאסטר אנטואן דה פול, אשר היה ידוע באורח חייו הראוותני. הוא רכש את חלקת הקרקע שעליה הקים את הארמון ליד הכפר אטארד, עוד לפני שנבחר למנהיג המסדר, שכן המקום היה קרוב יותר לבירה ולטה מארמון ורדאלה שבדרום-מערבו של האי. הארמון נבנה בין השנים 1623-1626 כך שיוכל לארח את אורחיו של דה פול, נוסף על מגורי העובדים הרבים, שכללו, בין היתר, נושאי לפידים, אופים ללחם המיוחד ששימש לתזונת כלבי הציד, טועמי מזון, יצרני פאות ומותחי שעונים. דה פול המשיך והגדיל את הארמון, והעניק לו את שמו על שם הקדוש המגן שלו, אנטוניוס הקדוש מפאדובה. הגראנד מאסטרים שלאחר דה פול המשיכו לעשות בארמון שימוש כמעונם הכפרי, ובמשך מאות שנות קיומו הוא הוגדל ועוצב מחדש מספר פעמים. בעת המרד נגד צבאו של נפוליאון, אשר פלש לאי ב-1798, שימש הארמון את מועצת המורדים, בין פברואר 1799 ועד ספטמבר 1800. לאחר מכן, מ-1802 עד 1964, שימש הארמון את המושלים הבריטים של מלטה, ומאז 1974 הוא עומד לרשותו של נשיא מלטה.
הגנים.
הארמון עצמו סגור לקהל, אך חלק גדול מגניו המשתרעים ממזרח לו, נפתח לביקור הציבור כבר ב-1882. צורתם של הגנים כשל טרפז באורך של 250 מטרים וברוחב הנע בין 150 ל-210 מטרים. בגנים פרדס גדול של עצי תפוז, וכן עצי אורן ודקל, צמחי בוגנוויליה וצמחים נוספים. בעבר נהגו השליטים להעניק תפוזים מהפרדס כמתנות לאורחים ולנכבדים, ואורחים רשמיים במלטה נהגו לטעת עץ בפרדס בעת ביקורם במדינה. בגנים המתוכננים בפורמליות, משולבים שבילים, מזרקות, כדי אבן, ערוגות פרחים ובריכות נוי שבהן חיים ברווזים וברבורים. בגני הארמון נערכת תערוכת צמחים מידי קיץ וכן מתקיימים בהם מספר אירועי אמנות, כמו הצגות תיאטרון, מחול ומופעי מוזיקה.
חוק זכויות האזרח של 1964
מישל יאו
מישל יֶאוֹ צ'ו קאנג (בסינית: 楊紫瓊; בפין-יין: Yáng Zǐqióng; ) היא שחקנית קולנוע מלזית, אשר התפרסמה בעיקר בשל תפקידה בתור נערת בונד ויי לין בסרט "מחר לנצח" ולאחר מכן בסרט אמנויות הלחימה "נמר, דרקון" שביים אנג לי וזכה בפרס אוסקר לסרט הבינלאומי הטוב ביותר.
ביוגרפיה.
יאו נולדה בעיר איפוה, מלזיה, למשפחה סינית-מלזית אתנית ממוצא קנטונזי. הוריה הם ג'נט יאו, ויאו קיאן טיאק (נפטר ב-5 בנובמבר 2014), שהיה עורך דין ופוליטיקאי.
בגיל 15 עברה יאו עם משפחתה ללונדון ושם למדה בפנימייה. מאוחר יותר החלה יאו ללמוד ריקוד ב"אקדמית הריקוד המלכותית" עם התמחות בבלט. פגיעה בעמוד השדרה שלה מנעה ממנה מלהפוך לבלרינה מקצועית, לכן התמקדה במשחק וכוריאוגרפיה. את לימודיה באקדמיה סיימה יאו עם תואר בחוג לדרמה.
קריירה.
בשנת 1983, כשהיא בת 20, זכתה יאו בתואר "מיס מלזיה", ובהמשך השנה ייצגה יאו את מלזיה בתחרות "מיס עולם" שנערכה בלונדון. מאוחר יותר באותה שנה, היא נסעה לאוסטרליה שם זכתה בזוג נוסף של תחרויות יופי; "מלכת האוקיינוס השקט" ו"מיס מומבה". משם, היא הופיעה בפרסומת בטלוויזיה עם ג'קי צ'אן אשר משכה את תשומת ליבו ושל חברת הפקת סרטים בהונג קונג.
את קריירת המשחק שלה החלה יאו בהונג קונג בסרטי פעולה מקומיים, הבולטים שבהם היו "סופר שוטר 3", "סופר שוטרת", "השלישייה ההירואית", "מאסטר הטאיי צ'י", ו"האחיות סונג". בשנת 1985 היא הצטלמה בסרט "כן מאדאם" לצד סינתיה רות'רוק.
יאו פרצה לתודעה העולמית בשנת 1997 כשלוהקה להיות נערת בונד בסרט ה-18 בסדרת סרטי ג'יימס בונד, "מחר לנצח". בסרט גילמה יאו את דמותה של קולונל וואי לין, סוכנת סינית שנשלחה על ידי ממשלתה להילחם לצדו של ג'יימס בונד (פירס ברוסנן). לין אף מצליחה במהלך הסרט להשתוות אל בונד בפטנטים ובכושר ההישרדות שלה.
בנוסף לפרסום הרב הייתה יאו מועמדת לפרס ה-MTV בקטגוריית הקרב הטוב ביותר.
בשנת 2000 נבחרה יאו לשחק בתפקיד ראשי בדרמת אמנויות הלחימה המרהיבה של אנג לי "נמר, דרקון". בסרט שהיה מועמד לפרס אוסקר לסרט הטוב ביותר גילמה יאו את דמותה של יו שאו לין, שותפתו ואהבתו של לוחם וו שו אגדי בשם לי מו באיי (צ'או יון-פאט). לין מתבקשת על ידי באיי לנסוע לבייג'ינג ולהעביר חרב בת 400 שנה לאדם הראוי לה, במהלך מסע פוגשת לין את ג'ן (ג'אנג דזה יי), נערה צעירה ממשפחת מלוכה הרוצה לחיות חיים עצמאיים. כאשר החרב נגנבת על ידי אדם מסתורי מתחיל מרדף מסחרר ללא גבולות על מנת להשיבה. על תפקידה בסרט הייתה יאו מועמדת לפרס באפט"א לשחקנית הטובה ביותר בתפקיד ראשי.
בשנת 2005 הופיעה יאו בדרמה התקופתית זוכת 3 פרסי אוסקר "זכרונותיה של גיישה", בסרט המבוסס על רומן מאת ארתור גולדן מגלת יאו את מאמהה, גיישה מפורסמת המתיימרת להפוך את גיבורת הסרט צ'יו (ג'אנג דזה יי) לגיישה הגדולה ביפן.
ב-2007 שיחקה יאו במותחן ההרפתקאות הבדיוני של דני בויל "שמש", שם היא גילמה את קוראזון, ביולוגית הנשלחת לחלל בלווית צוות אסטרונאוטים, בניסיון גורלי להטיל פצצת ענק אל ליבת השמש, ובכך להציל את עתיד האנושות.
ב-2008 שיחקה יאו בחלק השלישי בטרילוגיית סרטי המומיה, "".
בסרט שיחקה יאו את זי יאן, מכשפה בת אלמוות שעוזרת למשפחת אוקונל במשימתה להחזיר את הקיסר האן (ג'ט לי) לקברו. בנוסף הופיעה יאו במותחן הבדיוני "בבילון לספירה".
בשנת 2017 גילמה יאו את קפטן פיליפה ג'ורג'יו, שמפקדת על החללית "שנזו" בעונתה הראשונה של סדרת המדע הבדיוני "". היא המשיכה לגלם את דמות המראה שלה, הקיסרית פיליפה ג'ורג'יו, אותה היא מגלמת גם בעונות השנייה והשלישית של הסדרה.
בשנת 2022 נכללה ברשימת טיים 100.
חיים אישיים.
יאו הייתה נשואה משנת 1988 לאיש העסקים מהונג קונג בשם דיקסון פון, אולם הנישואים החזיקו מעמד 4 שנים בלבד.
בשנת 2008 אישרה יאו את הדיווחים על אירוסיה עם מנהל קבוצת הפורמולה 1 "פרארי" ז'אן טוד.
מלחמת רוסיה-טורקיה (1877-1878)
המלחמה הרוסית - עותמנית
המלחמה הרוסית - עותמנית (1877 - 1878)
מלחמת רוסיה-טורקיה (1768-1774)
סטפני מאייר
סטפני מאייר (באנגלית: Stephenie Meyer; נולדה ב-24 בדצמבר 1973) היא סופרת אמריקאית הידועה בסדרת הרומנים פרי עטה "דמדומים".
ביוגרפיה.
מאייר נולדה למשפחה מורמונית בקונטיקט וגדלה בפיניקס שבאריזונה, יחד עם הוריה וחמשת אחיה ואחיותיה. עם סיום התיכון למדה באוניברסיטת בריגהאם יאנג שביוטה לימודי ספרות לתואר ראשון, אותם סיימה ב-1997.
מאייר החלה לכתוב את הרומן דמדומים המספר על נערה מתבגרת העוברת לעיר חדשה ופוגשת גבר מסתורי המתאהב בה, אך מתגלה כערפד. הרומן זכה להצלחה רבה והניב מספר ספרי המשך וכן עיבודים קולנועים. מלבד סדרת "דמדומים" כתבה גם את הרומן "גוף מארח", העוסק בפלישת חיזרים לכדור הארץ.
ב-2008, זכתה בתואר "סופרת השנה" בעיתון היומי האמריקני "USA Today". ספרה "דמדומים" היה לספר הנמכר ביותר לאותה שנה. באיש השנה של המגזין טיים ב-2008 היא דורגה במקום ה-49. הירחון הכלכלי פורבס, דירג אותה במקום ה-26 ברשימת 100 הידוענים המשפיעים ביותר.
חיים אישיים.
מאייר התחתנה עם אהוב נעוריה, כריסטיאן, ב-1994, בעודם בני 21, ולזוג 3 ילדים.
מלחמת רוסיה-טורקיה (1787-1792)
מלחמת רוסיה-טורקיה (1829-1828)
זומבילנד
דובלה
דובלה (בלטבית: Dobele) היא עיר בדרום לטביה.
היסטוריה.
דובלה מוזכרת לראשונה במקורות בשנת 1254, באותה תקופה היה זה רק מבצר עץ שנהרס במלחמת העצמאות הסמילגיאנית (1279-1290), בשלב האחרון של מסעי הצלב הצפוניים בלטביה. טירת אבן חדשה הוקמה באותו מתחם בשנת 1335 ויישוב קטן גדל סביבה. חורבות מבצר זה עדיין גלויים. הכנסייה המרכזית המקורית נבנתה בשנת 1495, ובסופו של דבר המבצר התפתח לכתוב המסחר. בשנת 1927, העיר התחברה לקו רכבת בין ילגבה לליפאיה, דבר שהביא להתפתחות העיר.
חינוך.
בדובלה, כמו בעיירות אחרות בלטביה, יש כמה מוסדות חינוך: חמישה בתי ספר מקיפים, כולל בית הספר של דובלה לדקדוק לטבי, ארבעה גני ילדים, בתי ספר למוזיקה ולאמנות, בתי ספר מקצועיים, המרכז לחינוך מבוגרים וכן מרכזים של בני נוער וילדים.
תרבות.
בעיר דובלה יש מרכז תרבותי, כמו כן גם מוזיאון. בעיירה גם יש מספר מבנים מאוד חשובים כגון הטירה, הכנסייה העתיקה ובניין העירייה. ישנם כמה פסטיבלים שנתיים אשר נחגגים באופן מסורתי בעיר.
דמוגרפיה.
הלטבים מהווים 75.5% מהאוכלוסייה בעוד הרוסים מהווים 14% ונחשבים מיעוט משמעותי. קבוצות אחרות כוללות בלארוסים - 3.3%, ליטאים - 2.3%, אוקראינים - 1.8%, פולנים - 1.5%, ו-1.6% הם בני לאומים אחרים.
המלחמה העות'מנית - רוסית
המלחמה העות'מנית - רוסית (1787-1792)
המלחמה העות'מנית - רוסית (1829-1828)
המלחמה העות'מנית - רוסית (1877-1878)
קודו (סוג)
קוּדוּ (שם מדעי: "Tragelaphus") הוא אנטילופה אפריקנית ממשפחת הפרים, החיה באזורים מיוערים באפריקה שמדרום לסהרה. כמו שאר הפריים גם הקודו מעלה גרה.
מאפיינים.
הקודו מתאפיין בצוואר ארוך, קרניים גדולות ומסולסלות (לזכרים) ואוזניים ארוכות (לנקבות). צבעם הבולט הוא חום בגוונים שונים כשעל גבם 6-10 פסים אנכיים בצבע לבן. על אף גודלו הבינוני הוא קל תנועה. משך ההריון כ-7 עד 9 חודשים.